《清明谒西陵饭昌平刘奉祠家次韵李世贤太史》
明代·程敏政

何处同君寄一餐，昌平县里旧祠官。停骖已忘征途倦，抚景惟惭得句难。

百辟分班朝太寝，五云回首认长安。行人尽说清明近，不似常年节气寒。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。